  Майя Бывальцева Куасэн бызьылонъя Россилэн кубокезлэн кыкетӥ люкетаз 15 иськеме эркын бызьылонын Удмуртиысь Константин Главатских 4-тӥ инты басьтӥз. Ӵошатскон Пермь шаерысь Чусовой карын ортчиз. Со сярысь ивортэ Россиысь куасэн бызьылонъя федерация. Нырысетӥ инты басьтӥз Москва но Нижний Новгород улосвыл понна бызьылӥсь Антон Шатагин, кыкетӥ луиз Мордовиысь Рауль Шакирзянов, куинетӥ — Нижний Новгород улосвылысь Артём Мальцев. Удмуртиысь спортсменъёс пӧлын тужгес ӝог вал Константин Главатских. 10-тӥ инты басьтӥз элькунысьтымы Роман Тарасов. Озьы ик ӵошатсконэ пыриськизы Равиль Валиахметов (13-тӥ инты), Ильшат Нигматуллин (18-тӥ инты), Дмитрий Япаров (27-тӥ инты), Александр Уткин (32-тӥ инты), Ильназ Закиров (37-тӥ инты), Кирилл Вичужанин (41-тӥ инты), Николай Хохряков (49-тӥ инты), Евгений Байбородов (58-тӥ инты), Григорий Хохряков (68-тӥ инты). Тегъёс: Спорт Удмуртия Россия куасэнбызьылон  